اناتول فرانس ( بالفرنساوى : Anatole France )- اسمه الاصلي : فرانسوا اناتول تيبو ( François-Anatole Thibault) ( اتولد 16 ابريل سنة 1844 - اتوفى 12 اكتوبر سنة 1924 ). من اكبر ادباء و روائيين فرنسا. نشر اول رواياته الناجحه " سلڤستر بونار " سنة 1881 و نشر بعدها " كتاب صديقي " و ده ترجمه ذاتيه عل شكل روايه. اتجلى ادبه الساخر فى رواية " تاييس " المشهوره ( 1890 ). من اشهر مؤلفاته التانيه ثورة الملائكة " و " الزنبقة الحمراء " ( 1894 ). ناصر الاديب اميل زولا فى قضية دريفوس و وقف جنبه. أخد جايزة نوبل فى الادب سنة 1921.